**Cerddoriaeth gitâr acwstig.**

**Ar y sgrin:** Lluniau o goetiroedd gyda gwirfoddolwyr sy’n parhau drwy’r fideo.

**Testun ar y sgrin:** Llysgenhadon Coed Pen-y-bont ar Ogwr.

**Emma Barwick, Llysgennad Coed, Bron y Wawr:** Y tu ôl i ni, ar hyn o bryd, mae Gerald Davies wedi dod i gloddio’r holl ddaear. Felly, meant am osod llwyth o bridd i lawr. Byddai wedi cymryd oes i ni wneud hyn.

**Kaz Locke, Llysgennad Coed, Bron y Wawr:** Mae wedi newid o fod yn rhywle sy’n domen ysbwriel i bobl daflu eu sbwriel i rywle lle gall plant, gyda lwc, rhedeg a chwarae a neidio a sgrechian a gweiddi, a gall pawb ohonom ei garu.

Yn y tai o amgylch mae pobl wedi dechrau mwynhau’r coed hefyd. Felly, mae’n gofalu am y coed hynny, y coed fan acw a’r coed yn y fan draw.

**Gweithredu ar y sgrin:** Kaz Locke yn rhedeg at goeden ifanc ac yn ei chofleidio.

**Kaz Locke, Llysgennad Coed, Bron y Wawr:** Plannais y goeden hon. Dyma fy nghoeden. Rwyd wedi cymryd perchnogaeth o’r goeden hon. Fi sydd piau hi. Byddaf yn gofalu amdani am byth.

**Sasha Ufnowska, Swyddog Meithrin Gallu LlyG:** Mae’r prosiect Llysgenhad o’n Coed wedi gweithio ag aelodau o’r gymdeithas ac unigolion sy’n gofalu am goed i’w helpu i hyfforddi i ddeall sut mae gofalu am goed, sut i fonitro ac archwilio coed. Mae llysgenhadon coed yna’n dod yn unigolion sy’n gofalu am ardal o blanhigion newydd sydd wedi bod yn rhan o brosiect, neu goeden unigol sydd wedi cael ei hadnabod o fewn y gymuned.

**Daborah Davis, Llysgennad Coed, Nant Mochyn Daear:** Roedd pawb ohonom mor gyffrous y diwrnod y cyrhaeddodd y coed. Roedd yn beth mawr. Roedd Sasha yma. Mwyaf sydyn, roeddem yn llysgenhadon coed. Roedd yn wirioneddol wych.

**Mark Payne, Llysgennad Coed, Coed Tremains:** Cefais i fy ngheni a’m magu ym Mracla. Rwyf wedi bod yn chwarae yn y coed hyn ers oeddwn yn fachgen bach, yn gwneud bwâu a saethau gyda fy mrawd. Rydym wedi dechrau gosod pontydd cerdded pren ac rydym wedi marcio mwy crwn o amgylch y coed.

Fel cymuned ac un o’r ychydig rai fel fi, rydym yn amlwg eisiau gwneud yn siwr ei fod yn aros cystal ag y gall fod. Mae erioed wedi bod yn goedwig brysgoedio, ac ers i’r ffermwr roi’r gorau i gynnal y tir, ac oherwydd nad oedd dim yn cael ei wneud cyn hynny, dechreuodd dyfu’n wyllt. Felly, ie, ar ben hynny, coetir a reolir yn well.

**Rachel Legg, Llysgennad Coed, Wilderness Park, Heol y Goedwig:** Fi yw Rachel Legg ac rwy’n Llysgennad Coed.

Wel, enw’r goeden hon yw Pig Aderyn, felly dyna’r amrywiaeth. Fi blannodd hi, ac rwy’n cadw llygad barcud arni.

**Sasha Ufnowska, Swyddog Meithrin Gallu LlyG:**

Mae’r rhain yn amrywiaethau o afalau Cymreig prin. Y rheswm dros ddewis y coed hyn oedd eu bod yn wydn yn y rhan hwn o’r byd. Maent wedi dangos fel amrywiaethau Cymreig eu bod yng Nghymru.

**Rachel Legg, Llysgennad Coed, Parc Gwylltir, Heol y Goedwig:**

Mae’r bobl sy’n byw gyferbyn, yn cadw golwg arnynt. Ac fe wnaethant gyffroi hefyd fod y cyngor yn fodlon buddsoddi mewn coed.

**Chris Jones, Llysgennad Coed, Parc Bryngarw:** Felly, rydym yn awr ym Mharc Gwledig Bryngarw ac rydym wedi bod yn plannu’r berllan hon y tu ôl i ni, sef coed afalau a gellyg, dros rai blynyddoedd bellach.

Rwy’n hoff o blannu coed. Rwyf wedi plannu miloedd o goed. Y prif beth yw cynyddu cynaliadwyedd ein planed. Mae yna gymaint o goed sydd wedi cael eu dinistrio. Am mae cymaint o goed sydd bellach yn rhywogaethau estron neu’n rhai anfrodorol sydd wedi dod i mewn, felly rydym yn ceisio mynd yn ôl at ein rhywogaethau gwreiddiol.

**Sasha Ufnowska, Swyddog Meithrin Gallu LlyG:** Yn ogystal â phlannu coed newydd, rydym wedi hyfforddi’r grŵp i ddysgu sut i ledaenu a thyfu eu coed eu hunain.

Byddant yn goed sy’n tarddu o Ben-y-bont ar Ogwr, a dyfrir ym Mhen-y-bont ar Ogwr ac a fydd yn cael eu plannu ym Mhen-y-bont ar Ogwr o fewn y gymuned.

**Leigh Foreman, Llysgennad Coed, Parc Bryngarw:** Yr hyn yr ydym yn gobeithio ei gyflawni gyda’r feithrinfa goed yw ein bod yn cyflwyno glasbrennau bychain ac yn plannu hadau. Eu meithrin a phan fyddant yn ddigon mawr, byddant yn cael eu hailblannu yn y parc, fel ein bod yn cael llinach o goed.

Plannwyd llawer o’r coed tua’r un pryd, felly meant yn mynd i farw tua’r un pryd, o ganlyniad rydym yn edrych ar gyflwyno llinach, fel ein bod yn sicrhau parhad ac yn cadw’r etifeddiaeth yn fyw am genedlaethau i ddod.

**Sasha Ufnowska, Swyddog Meithrin Gallu LlyG:** Ond mae hefyd yn ymwneud â chefnogi’r gymuned sydd eisiau cymryd perchnogaeth a rhoi iddynt yr arfau sydd eu hangen arnynt i allu gwneud hynny.

**Daborah Davis, Llysgennad Coed, Nant Mochyn Daear:** Mae’r coed yr ydym wedi eu plannu, yn etifeddiaeth ar gyfer y dyfodol. Rwyf wrth fy modd â hynny. Bydd y coed yma ymhell ar fy ôl. Rwy’n edrych arnynt yn rheoliadd. Nhw’r fy etifeddiaeth ar gyfer y dyfodol.

**Rachel Legg, Llysgennad Coed, Parc Gwylltir, Heol y Goedwig:**

Wel mae’n amlwg yn dda ar gyfer yr amgylchedd, yn yr ystyr ei fod yn glanhau’r aer. Ond hefyd ryw’n credu ei fod yn dda i ni yn feddyliol. Mae mannau gwyrdd mor bwysig i’n lles meddyliol.

**Emma Barwick, Llysgennad Coed, Bron y Wawr:** Mae cefnogaeth y cyngor a Llais y Goedwig wedi bod yn wych. Cymoedd i’r Arfordir, meant wedi bod yn allweddol bwysig yn ein helpu ni. Sicrhau bod gennym yr holl arfau ac yn syml, ein helpu i’w wrthio ymlaen pan nad oedd neb arall yn credu y dylem ei wneud gan y byddem yn difetha bob dim achos mae’r popeth yn cael ei dinistrio. Os nad ydych yn ei wneud, os nad ydych yn gwneud y gwahaniaeth ni fydd gwahaniaeth yn cael ei wireddu.

**Leigh Foreman, Llysgennad Coed, Parc Bryngarw:** Rydym yn grŵp o bobl lleol gyda llawer o frwdfrydedd ac ychydig o wybodaeth. Rydym yn cael yr wybodaeth gan Sasha a’r cyllid a’r gefnogaeth ar gyfer hynny gan y cyngor. Mae’r ffaith bod gennym feithrinfa ac ein bod yn plannu coed yma heddiw i gyd lawr i hynny ac mae cefnogaeth Sasha i’r grŵp gwirfoddol yn mynd y tu hwnt i’r prosiect hwn.

**Sasha Ufnowska, Swyddog Meithrin Gallu LlyG:** Ar hyn o bryd, mae gennym ddeg o Llysgenhadon Coed sydd i gyd wedi adnabod eu lle eu hunain, neu coeden benodol eu hunain. Rwy’n gobeithio y bydd y prosiect yn gallu ehangu ac yn sicr mae’r Llysgenhadon Coed sydd gennym yn eu lle ar hyn o bryd eisoes yn hyfforddi pobl eraill a’u dealltwriaeth o goed a dyna sut y gall fod yn gynaliadwy wrth symud ymlaen.

**Graffeg ar y sgrin:** Logos “Llais y Goedwig, llais coetiroedd cymunedol Cymru”, “Cyngor Bwrdeistref Sirol Pen-y-bont ar Ogwr”, “Cyllidwyd gan Lywodraeth Cymru”.